ระเบียบสำนักงานมาตรฐานผลิตภัณฑ์อุตสาหกรรมระเบียบสำนักงานมาตรฐานผลิตภัณฑ์อุตสาหกรรมว่าด้วยการเชื่อมโยงข้อมูลอิเล็กทรอนิกส์สำหรับการนำผลิตภัณฑ์อุตสาหกรรมที่มีพระราชกฤษฎีกากำหนดให้ต้องเป็นไปตามมาตรฐานเข้ามาในราชอาณาจักรพ.ศ. ๒๕๕๙ อาศัยอำนาจตามความในข้อ๕ แห่งระเบียบสำนักนายกรัฐมนตรี ว่าด้วยการเชื่อมโยงข้อมูลอิเล็กทรอนิกส์สำหรับการนำเข้าการส่งออก การนำผ่าน และโลจิสติกส์ พ.ศ. ๒๕๕๗เลขาธิการสำนักงานมาตรฐานผลิตภัณฑ์อุตสาหกรรมจึงกำหนดระเบียบว่าด้วยการเชื่อมโยงข้อมูลอิเล็กทรอนิกส์สำหรับการนำผลิตภัณฑ์อุตสาหกรรมที่มีพระราชกฤษฎีกากำหนดให้ต้องเป็นไปตามมาตรฐานเข้ามาในราชอาณาจักรไว้ดังต่อไปนี้ข้อ ๑ ระเบียบนี้เรียกว่า ระเบียบสำนักงานมาตรฐานผลิตภัณฑ์อุตสาหกรรม ว่าด้วยการเชื่อมโยงข้อมูลอิเล็กทรอนิกส์สำหรับการนำผลิตภัณฑ์อุตสาหกรรมที่มีพระราชกฤษฎีกากำหนดให้ต้องเป็นไปตามมาตรฐานเข้ามาในราชอาณาจักรพ.ศ. ๒๕๕๙ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปหมวด ๑ข้อความทั่วไป ข้อ๓ ในระเบียบนี้สำนักงาน หมายความว่าสำนักงานมาตรฐานผลิตภัณฑ์อุตสาหกรรมการเชื่อมโยงข้อมูลอิเล็กทรอนิกส์ หมายความว่าการเชื่อมโยงข้อมูลทางอิเล็กทรอนิกส์แบบไร้เอกสารระหว่างระบบข้อมูลอิเล็กทรอนิกส์ของหน่วยงานรัฐหรือระหว่างระบบข้อมูลอิเล็กทรอนิกส์ของหน่วยงานรัฐกับเอกชนที่เกี่ยวข้องในกระบวนการการนำเข้า การส่งออก การนำผ่านและโลจิสติกส์โดยผ่านระบบการเชื่อมโยงข้อมูลอิเล็กทรอนิกส์ ณ จุดเดียว (National Single Window)บริการ หมายความว่าการให้บริการการรับแจ้งการนำผลิตภัณฑ์อุตสาหกรรมที่มีพระราชกฤษฎีกากำหนดให้ต้องเป็นไปตามมาตรฐานเข้ามาในราชอาณาจักรโดยผ่านระบบสัญญาณคอมพิวเตอร์เข้ากับระบบเครือข่ายคอมพิวเตอร์ของสำนักงานผู้นำเข้า หมายความว่าผู้แจ้งความประสงค์นำผลิตภัณฑ์อุตสาหกรรมที่มีพระราชกฤษฎีกากำหนดให้ต้องเป็นไปตามมาตรฐานเข้ามาในราชอาณาจักรผ่านระบบสัญญาณคอมพิวเตอร์เข้ากับระบบเครือข่ายคอมพิวเตอร์ของสำนักงานหลักฐานการรับแจ้งข้อมูลการนำเข้าผลิตภัณฑ์ หมายความว่าหนังสือแสดงผลการรับแจ้งข้อเท็จจริงของผู้นำผลิตภัณฑ์อุตสาหกรรมที่มีพระราชกฤษฎีกากำหนดให้ต้องเป็นไปตามมาตรฐานเข้ามาในราชอาณาจักรหมวด ๒การขอใช้บริการ ข้อ๔ ผู้นำเข้าจะต้องลงทะเบียนขอใช้บริการผ่านระบบอิเล็กทรอนิกส์และยื่นใบสมัครขอใช้บริการพร้อมส่งหลักฐานเอกสารที่สำนักงานดังนี้๔.๑กรณีเป็นบุคคลธรรมดา(๑)สำเนาบัตรประจำตัวประชาชน กรณีชาวต่างชาติใช้สำเนาหนังสือเดินทาง (passport)(๒)หนังสือมอบอำนาจ และสำเนาบัตรประจำตัวประชาชนของผู้รับมอบอำนาจ กรณีให้ผู้แทนมาดำเนินการสมัครขอใช้บริการทั้งนี้ต้องลงนามรับรองความถูกต้องของเอกสารดังกล่าวข้างต้นด้วย๔.๒กรณีเป็นนิติบุคคล(๑)สำเนาหนังสือรับรองการเป็นนิติบุคคลจากกระทรวงพาณิชย์ที่ออกให้ไม่เกิน ๖ เดือนหรือหากเป็นนิติบุคคลตามกฎหมายอื่นให้ใช้สำเนาหนังสือรับรองการเป็นนิติบุคคลตามกฎหมายนั้น(๒)สำเนาบัตรประจำตัวประชาชนของผู้มีอำนาจกระทำการผูกพันนิติบุคคลสำหรับกรรมการบริษัทที่เป็นคนไทยกรณีกรรมการชาวต่างชาติใช้สำเนาหนังสือเดินทาง(๓)หนังสือมอบอำนาจ และสำเนาบัตรประจำตัวประชาชนของผู้รับมอบอำนาจ กรณีให้ผู้แทนมาดำเนินการสมัครขอใช้บริการทั้งนี้ต้องลงนามรับรองความถูกต้องของเอกสารดังกล่าวข้างต้นด้วยข้อ ๕ ผู้นำเข้าจะต้องมีบัญชีผู้ใช้จดหมายอิเล็กทรอนิกส์(e - mail address) ที่สามารถติดต่อและใช้งานได้ข้อ ๖ สำนักงานจะจัดส่งชื่อผู้ใช้งาน (user name) และรหัสผ่าน (password)เพื่อยืนยันการสมัครขอใช้บริการให้กับผู้นำเข้าที่ผ่านการพิจารณาไปยังจดหมายอิเล็กทรอนิกส์ ที่แจ้งไว้ตามข้อ ๕ข้อ ๗ แบบฟอร์มการลงทะเบียนขอใช้บริการผ่านระบบอิเล็กทรอนิกส์และใบสมัครขอใช้บริการให้เป็นไปตามภาคผนวกก.หมวด ๓ขั้นตอนการแจ้งข้อมูลการนำเข้าผลิตภัณฑ์ ข้อ๘ ผู้นำเข้าปฏิบัติตามขั้นตอนวิธีการดังนี้๘.๑เข้าระบบ (login) โดยการพิมพ์ชื่อผู้ใช้งานและรหัสผ่าน ตามข้อ ๖๘.๒แจ้งข้อมูลการนำเข้าผลิตภัณฑ์อุตสาหกรรมผ่านระบบสัญญาณคอมพิวเตอร์เข้ากับระบบเครือข่ายคอมพิวเตอร์ของสำนักงานตามรายการที่ปรากฏพร้อมส่งหลักฐานเอกสารโดยแบ่งเป็น๒ กรณี(๑)กรณีผลิตภัณฑ์ที่นำเข้ามีใบอนุญาต รายละเอียดข้อมูลผลิตภัณฑ์อุตสาหกรรมที่นำเข้าตามภาคผนวกข.(๒)กรณีผลิตภัณฑ์ที่นำเข้าไม่มีใบอนุญาตรายละเอียดข้อมูลผลิตภัณฑ์อุตสาหกรรมที่นำเข้าตามภาคผนวก ค.๘.๓ตรวจสอบ ยืนยัน และรับรองความถูกต้องของข้อมูลที่นำเข้าตามข้อ ๘.๒๘.๔พิมพ์หลักฐานการรับแจ้งข้อมูลการนำเข้าผลิตภัณฑ์อุตสาหกรรมที่มีพระราชกฤษฎีกากำหนดให้ต้องเป็นไปตามมาตรฐานเข้ามาในราชอาณาจักรกรณีมีใบอนุญาต ตามภาคผนวก ง หรือกรณีไม่มีใบอนุญาต ตามภาคผนวก จเพื่อเก็บไว้อ้างอิงหมวด ๔เงื่อนไขการให้บริการ ข้อ๙ ผู้นำเข้าต้องปฏิบัติตามระเบียบนี้โดยเคร่งครัดข้อ๑๐ ผู้นำเข้าต้องรับรองความถูกต้องของข้อมูลการนำผลิตภัณฑ์อุตสาหกรรมที่มีพระราชกฤษฎีกากำหนดให้ต้องเป็นไปตามมาตรฐานเข้ามาในราชอาณาจักรตามข้อ๔ และข้อ ๘.๓อนึ่งหากสำนักงานตรวจพบว่าไม่ถูกต้อง หรือไม่เป็นความจริงสำนักงานจะดำเนินการทางกฎหมายอย่างเคร่งครัดข้อ๑๑ ผู้นำเข้าที่เปลี่ยนชื่อย้ายสถานที่ หรือเปลี่ยนแปลงสาระสำคัญอื่น ๆต้องยื่นใบสมัครขอใช้บริการใหม่ต่อสำนักงานตามข้อ ๔และให้ถือว่าชื่อผู้ใช้งานและรหัสผ่านเดิมนั้น เป็นอันยกเลิกไปข้อ๑๒ สำนักงานขอสงวนสิทธิในการขอหลักฐานเอกสารตามข้อ๔ และข้อ ๘.๓ เพื่อประกอบการพิจารณาหากมีข้อสงสัยและผู้นำเข้าส่งหลักฐานเอกสารดังกล่าวภายใน ๓ วันทำการ นับแต่วันที่ได้รับแจ้งจากสำนักงานข้อ๑๓ กรณีการเชื่อมโยงข้อมูลอิเล็กทรอนิกส์ตามระเบียบนี้เกิดขัดข้องไม่สามารถแจ้งข้อมูลการนำเข้าผลิตภัณฑ์ดังกล่าวได้ผู้นำเข้าดำเนินการแจ้งข้อมูลการนำเข้าผลิตภัณฑ์ได้ที่สำนักงานโดยตรงหมวด ๕การระงับการให้บริการ ข้อ๑๔ ผู้นำเข้าที่ประสงค์จะเลิกใช้บริการต้องแจ้งเป็นหนังสือต่อสำนักงานล่วงหน้าเป็นเวลาไม่น้อยกว่า ๑๕ วันข้อ๑๕ สำนักงานขอสงวนสิทธิระงับการให้บริการทันทีหากผู้นำเข้ากระทำผิดเงื่อนไขการให้บริการหรือใช้บริการนี้ไปในทางที่ก่อให้เกิดความเสียหายต่อสำนักงาน หรือประเทศชาติ หรือขัดต่อความสงบเรียบร้อยและศีลธรรมอันดีของประชาชนไม่ว่าจะโดยทางตรงหรือทางอ้อม ทั้งนี้ผู้นำเข้าไม่มีสิทธิเรียกร้องค่าเสียหายหรือค่าสินไหมทดแทนใด ๆ จากการระงับการให้บริการของสำนักงานประกาศ ณ วันที่ ๕เมษายน พ.ศ. ๒๕๕๙ธวัช ผลความดีเลขาธิการสำนักงานมาตรฐานผลิตภัณฑ์อุตสาหกรรม[เอกสารแนบท้าย]๑. ภาคผนวก ก.ใบสมัครเป็นสมาชิกขอใช้บริการนำผลิตภัณฑ์อุตสาหกรรมที่มีพระราชกฤษฎีกากำหนดให้ต้องเป็นไปตามมาตรฐานเข้ามาในราชอาณาจักรโดยผ่านระบบสัญญาณคอมพิวเตอร์เข้ากับระบบเครือข่ายคอมพิวเตอร์ของสำนักงานมาตรฐานผลิตภัณฑ์อุตสาหกรรม๒.ภาคผนวก ข. รายละเอียดข้อมูลผลิตภัณฑ์อุตสาหกรรมที่นำเข้า กรณีมีใบอนุญาต๓.ภาคผนวก ค. รายละเอียดข้อมูลผลิตภัณฑ์อุตสาหกรรมที่นำเข้า กรณีไม่มีใบอนุญาต๔.ภาคผนวก ง. หลักฐานการรับแจ้งข้อมูลการนำเข้าผลิตภัณฑ์อุตสาหกรรมที่มีพระราชกฤษฎีกากำหนดให้ต้องเป็นไปตามมาตรฐานเข้ามาในราชอาณาจักรกรณีมีใบอนุญาต๕. ภาคผนวก จ. หลักฐานการรับแจ้งข้อมูลการนำเข้าผลิตภัณฑ์อุตสาหกรรมที่มีพระราชกฤษฎีกากำหนดให้ต้องเป็นไปตามมาตรฐานเข้ามาในราชอาณาจักรกรณีไม่มีใบอนุญาต(ดูข้อมูลจากภาพกฎหมาย)ปริยานุช/จัดทำ๑๖ พฤษภาคม๒๕๕๙วริญา/ตรวจ๒๖ พฤษภาคม๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๑๑๐ ง/หน้า ๑/๑๓ พฤษภาคม ๒๕๕๙